polyglot-tagger/wikipedia-language-snippets-filtered huggingface dataset:
Wara sfrozi biex il-Lhud u l-Musulmani jikkonvertu għall-Kristjaneżmu - b'pressjonijiet soċjali u ekonomiċi, kif ukoll b'eventi speċjali bħal Disputation at Tortosa fl-1413 - il-monarkija Spanjola indunat illi ħafna minn dawk "konvertiti" baqgħu fidili lejn it-tradizzjonijiet u l-prattiċi oriġinali tagħhom.
Minħabba l-fatt li l-Imperu Ruman dam għal daqstant żmien, mill-31 QK sa l-1453, kien hemm ammont ta' ismijiet li ntużaw mill-istorjografi biex jiddistingwu bejn iż-żminijiet; hemm l-Imperu Biżantin, hemm l-Imperu Ruman tal-Punent, u dak tal-Lvant.
Il-Fenek Ewropew Oryctolagus cuniculus jew kif jissejjaħ f' Malta Fenek tax-xiber jew Fenek tas-salvaġġ u li jagħmel parti mil-fawna ta' Malta ukoll, huwa speċi ta' mammiferu plaċentat erbivoru oriġinarjament minn naħa ta' Nofs in-nhar tal-kontinent Ewropew, għalkemm il-llum il-ġurnata għandu firxa ħafna akbar grazzi għal bniedem.
Din hija l-unika speċi ta' fenek li giet iddomestikata kemm għal-ikel, pil u bħala annimal tad-dar mill-ispeċi kollha ta' leporidi li jeżistu u b' hekk ir-razzez jew varjetajiet kollha ta' fniek iddomestikati huma kollha Oryctolagus cuniculus.
Il-mixja tagħhom ħadet daqqa meta tilfu 3-0 kontra l-Ingilterra f'Wembley, fejn tilfu t-tieni post. Però fil-partita ta' ritorn f'Moska huma dawru telfa f'rebħa meta b'doppjjeta ta' Roman Pavlyuchenko huma rebħu 2-1 u reġgħu fetħu l-ġlieda għat-tieni post. Il-kwalifikazzjoni ġiet aktar f'riskju meta b'sorpriża tilfu kontra l-Iżrael 2-1.
Ir-rebbieħa tal-erba' konfederazzjonijiet l-aktar dgħajfin kienu lagħbu fil-kwarti tal-finali; it-telliefa f'logħba għall-ħames post. Ir-rebbieħa kienu jingħaqdu flimkien mar-rebbieħ Ewropew u Sud-Amerikan fis-semifinali; it-telliefa jilgħabu l-logħba għat-tielet u r-raba' post.
Fl-ewwel partita, il-Messiku irnexxielha tirbaħ 3–1 lill-Iranjani, minkejja li kellhom prestazzjoni aktarx fqira, sakemm fil-75 minuta Omar Bravo ta l-vantaġġ lill-Messikani, meta sa dak il-ħin il-partita kienet pari.
L-istat ġie stabbilit fit-3 ta' Settembru 301 grazzi għan-naġġar Marinu minn Rab, li kienet kolonja Rumana, li mar l-Italja fil-257 W.K. meta l-Imperatur Dijoklezjanu ħareġ digriet li kien jgħid li kellhom jerġgħu jinbnew is-swar tal-belt ta' Rimini li kienu twaqqgħu mill-pirati Liburni.
Minkejja dan fit-8 ta' Settembru l-Insara irnexxilhom ikeċċu t-Torok u bis-saħħa ta' din ir-rebħa de la Valette kiseb prestiġju kbir fl-Ewropa, imma rrifjuta l-offerta li jsir kardinal biex jibqa' indipendenti mill-Papa.
Il-Lamantin Afrikan huwa mifrux mal-kosta u max-xmajjar fil-Punent tal-Afrika fil-pajjiżi bħall-Angola, Benin, Burkina Faso, Ċad, Gabon, Gambja, Gana, Gwineja, Gwineja Ekwatorjali, Gwineja-Bissau, Kamerun, Kosta tal-Avorju, Liberja, Mali, Mawritanja, Niġer, Niġerja, Reppublika Demokratika tal-Kongo, Senegal, Sierra Leone u Togo.
Il-Lamantin Afrikan huwa 1 minn 3 speċi ta' mammiferi plaċentati erbivori kbar tal-ilma, mill-familja Trichechidae fil-ġeneru Trichechus magħruf ukoll bħala baqra tal-baħar jew bl-isem ta' "manati" kelma Spanjola li ġejja mill-Karibew li tfisser "sider" ta' mara.
Dan kien stazzjon tar-radju li beda beda jxandar mingħajr liċenzja bħala stazzjon politiku mmexxi mil-moviment politiku ġdid Alternattiva Demokratika biex jikkompeti ma' stazzjonijiet politiċi lokali oħra bħal Radio 101, Super One Radio u l-istazzjonijiet tar-radju tal-istat, Radju Malta.
Lejn tmiem is-snin tmenin, numru ta' kampjonati nazzjonali tal-futbol Ewropej, fosthom l-Ungerija, il-Jugożlavja u n-Norveġja, esperimentaw bl-għoti tal-penalties immedjatament wara partiti li jispiċċaw pari, bir-rebbieħ jikseb punt aktar mit-tellief.
Il-Konfederazzjoni tal-Futbol Afrikan (bl-Ingliż: Confederation of African Football; bil-Franċiż: Confédération Africaine de Football), jew kif inhi magħrufha aħjar bħala l-CAF, hi l-amministrazzjoni li tiggwida l-futbol fl-Afrika u torganizza it-Tazza Afrikana, it-Tazza tal-Konfederazzjonijiet tal-CAF u ċ-Champions League Afrikana.
Minn dak iż-żmien 'l hawn, l-Imdina bdiet titlef l-importanza strateġika u kummerċjali tagħha u ħafna nies li kienu jgħixu f'dawk l-inħawi bdew bdew bil-mod il-mod jitilqu minn hemm u jmorru jgħixu fl-inħawi tal-Port il-Kbir.
Fl-Imdina kien hemm l-Universita’ (tip ta’ kunsill lokali li mhux biss ma kienx jieħu ħsieb il-bżonnijiet ta' din il-belt, iżda anki kien jitratta kwistjonijiet ta' natura nazzjonali, bħal l-importazzjoni ta’ oġġetti essenzjali ta' qamħ, inbid u oġġetti oħra kemm ta' ikel kif ukoll oħrajn.
L-Imdina (Feniċju: 𐤌𐤋𐤈‎, Maleṭ, Grieg antik: Melíttē, Għarbi: ‎ Madinah, Taljan: Medina), magħrufa ukoll bit-titli, Città Vecchia jew Città Notabile, hija belt fortifikata fir-reġjun tat-Tramuntana ta' Malta li serviet bħala l-belt kapitali minn żmien l-qedem sal-medjuevu.
F'April tal-2005, hu kien imsejjaħ fit-tim Brażiljan għall-Kampjonat dinji ta' taħt is-sbatax-il sena, u f'Ottubru ta' wara hu rebaħ l-Ballun tad-Deheb tal-Adidas mat-tim nazzjonali tiegħu fit-Tazza tad-Dinja tal-Futbol ta' taħt is-sbatax-il sena 2005.
Id-debutt internazzjonali mat-tim tal-kbar wasal fis-27 ta' Ġunju 2007 fit-telfa ta' 2-0 kontra l-Messiku fil-Copa América, waqt li d-debutt mal-ewwel ħdax wasal fir-rebħa ta' 3–0 kontra ċ-Ċili.
In-nies ordinarji kienu jissejħu b'ismhom, u b'xi żieda li tagħti iżjed preċiżjoni jekk ikun hemm bżonn: l-isem tal-missier,il-post ta' minn fejn huma, il-kunjom, l-isem tal-imgħallem għan-nies tas-sengħa, eċċ.
Leonardo da Vinci sikwit jiddeskrivuh bħala l-arketip u s-simbolu tal-bniedem tar-Rinaxximent, ġenju universali, filosfu umanista, osservatur u sperimentatur, mogħni b' "don rari tal-intwizzjoni tal-ispazju" , li l-kurżita tiegħu kienet tikkompara magħa biss il-ħila fl-invenzjoni.
Leonardo da Vinci , (15 ta' April, 1452, Vinci, l-Italja, – 2 ta' Mejju, 1519, Amboise, Franza), kien pittur Fjorentin u bniedem ta' ġenju universali li kien fl-istess ħin, xjenzjat, inġinier, inventur, anatomista, pittur, skultur, arkitett, urbanista, botanista, mużiċista, filosfu u kittieb.
Wara li sofra minn waqfa ta' tmien ġimgħat f'Settembru tal-2008 wara li kien għamel waqgħa ħażina fuq l-irkoppa f'logħba mat-tim tar-riservi ta' Manchester United, Foster għamel ir-ritorn tiegħu f'logħba miċ-Champions League kontra Celtic nhar il-5 ta' Novembru 2008.
Ir-raġuni kienet li Foster ma kienx reġistrat, u b'hekk kien ineliġibbli biex jilgħab fil-kompetizzjoni Ewropea, b'hekk Kuszczak kien ikun l-uniku gowlkiper eleġibbli u disponibbli jekk Van der Sar ma jkunx irkupra mill-uġigħ.
It-tim tal-futbol Daniż mill-bidu nett tal-kariera tiegħu kienet ta' suċess, fil-fatt dan jidher mill-ewwel logħba fix-xena internazzjonali fejn fid-19 t'Ottubru 1908 kien skorja 9 gowls ma' tim Franċiż u tlett ijiem wara kiseb ukoll l-ikbar rebħa fl-istorja tiegħu meta fit-22 t'Ottubru 1908 rebaħ bi skor ta' 17-il gowl .
L-ewwel waħda hi kontra l-Ġermanja li saret fis-16 ta' Mejju 1937 u l-logħba l-oħra għalkemm ma tiġix ikkalkulata bħala logħba uffiċjali saret fid-29 t'Awissu kontra l-Pajjiż Bask fejn sofrew 11-il gowl .
Wikibooks beda fl-10 ta' Lulju, 2003, bħala tweġiba għal rikjesta li saret mill-kontributur tal-Wikipedija Karl Wick għal proġett li jkun jista' jospita u jibni ġo fih kotba testwali b'xejn fuq suġġetti bħall-kimika organika u l-fiżika.
Żewġ sottoproġetti kbar huma l-Wikijunior u l-Wikiversità li ġew ikkreati fi ħdan il-Wikitbiet qabel ma l-politika uffiċjali tal-Wikibooks ġiet aktar tard mibdula, li proġetti b'tip ta' inkubatur għandhom jibdew skont il-politika l-ġdida tal-proġetti tal-Fondazzjoni Wikimedia.
Bħal fl-2000 u fl-2004, il-finalisti kienu diviżi f'erba' urni, ibbażati skont il-punti medja akkwistati fil-fażi ta' kwalifikazzjoni tat-Tazza tad-Dinja tal-Futbol 2006 u tal-Euro 2008, b'kull grupp ikollu tim minn kull urna.
Flimkien mal-enċiklopedija multilingwali tal-Wikipedija, il-Fondazzjoni żżomm ukoll dizzjunarju u teżawru taħt l-isem tal-Wikizzjunarju, enċiklopedija bi kwotazzjonijiet imsemmiha Wikiquote, repożitorju ta' kitbiet minn sorsi ta' lingwi diversi fuq Wikisource, u kollezzjoni ta' kotba ta' testi u manwali għall-istudenti fuq Wikibooks.
Hi topera diversi proġetti kollaborattivi li jinkludu l-Wikipedija, il-Wikizzjunarju, Wikidata, il-Wikikwota, il-Wikitbiet , il-Wikisors, il-Wikimedia Commons, il-Wikispeċi, il-Wikibarijiet, il-Wikiversità, il-Wikimedia Incubator, il-Meta-Wiki, u l-MediaWiki.
F'Bormla, Erin Serracino Inglott kien jattendi l-Literary and Debating Society, soċjetà maqtugħa għalkollox mill-attivitajiet politiċi li l-iskop ewlieni tagħha kien li jsiru laqgħat dwar il-kitba, il-movimenti letterarji u suġġetti oħra varji.
Il-miklem Malti – ġabra ta' kliem li jinsab fl-ilsien Malti mill-eqdem magħruf u miktub, ukoll dak li m'għadux jingħad, sal-iġded magħżul u milqugħ, li beda jingħad, miktub kif jixraq bit-tiswijiet meħtieġa, u mogħni bit-tifsir tan-nisel Semitiku jew Rumanz skont is-sengħa/ix-xogħol ta' Erin Serracino Inglott, Klabb Kotba Maltin, Malta, 1975-1989.
Dawn it-tliet delizzji kibru miegħu fl-interess u fl-importanza għax ma kienx jaf b'medjokrità u jieqaf hemm, imma kellu fih sens profond li kien iġiegħlu jħoss li kull xogħol li jidħol għalih għandu jkollu fuqu t-timbru tal-kompetenza u tal-kreatività.
Wara li Majapahit invada l-Brunej, ir-renji suġġetti tiegħu fil-Filippini, li kienu formalment taħt l-imperu tiegħu, irribellaw kontra l-Brunej, li l-mexxej tiegħu kien ir-renju tal-qedem ta’ Sulu, li assedjah u saqruh.
Billi kien favur l-ideat liberali li ġabu magħhom il-Franċiżi imma kien kontra tagħhom fejn jidħol il-patrijotiżmu, Goya dam jaħsibha għal xi żmien jekk iżommx mar-reżistenza immexxija mill-Ġunta ċentrali ta’ Sivilja jew ma’ l-idejat ta’ l-1789 li ġab ir-re Joseph, ħu Napuljun.
Goya pinġa r-ritratt ta’ dak li rebaħ lill-Franċiżi u wera li kien kontra l-Franċiżi li kienu okkupaw 'l pajjiżu u li kien jappoġġa l-leġitimità nazzjonali immexxija mill-Cortes u l-Kunsill ta’ Cadiz.
Hekk, meta dawn l-istituzzjonijiet organizzaw konkors biex ifakkru l-qawmien tal-Madrileni fit-2 ta’ Mejju 1808, Goya malajr ipproponi li jipperpetwa permezz tal-pinzell l-atti l-iżjed notevoli u erojċi tar-rewwixta glorjuża tagħna kontra t-tirann ta’ l-Ewropa.
Fl-istess ħin li kien fil-quċċata tal-karriera tiegħu, Goya kien qiegħed juża ċertu ngann: Il-Kapriċċi , ġabra ta’ inċiżjonijiet bl-aquaforte u bl-aquatinta ippublikati fi Frar ta’ l-1799, ġew ċensurati taħt il-pressjoni mill-Inkwiżizzjoni.
L-artista fihom żellaq, qalb ix-xbihat sinistri u enigmatiċi, fejn ħallat id-drawwiet u l-festi tal-poplu mal-fantastiku preromantiku, attakki vjolenti kontra l-arkaiżmu tas-soċjetà Spanjola fejn l-Knisja fis-sbieħ tas-seklu XIX kienet għadha toħnoq kull libertà.
Matul daż-żmien Goya aktarx baqa’ Madrid biex jipperfezzjona l-formazzjoni tiegħu taħt Francisco Bayeu , pittur ieħor minn Saragoza li kien igawdi l-patrunaġġ ta’ Raphaël Mengs u bis-saħħa tiegħu laħaq "pittur tal-Kamra tar-Re" fl-1767.
Minkejja l-praspar ta’ żogħżitu imfakkra fil-korrespondenza tiegħu iktar tard f’ħajtu, Goya ipprofitta ruħu mill-qagħda tiegħu fil-belt kapitali biex jitgħallem mill-kapulavuri fil-kollezzjonijiet irjali u wkoll mill-“freschi” ta’ Tiepolo, mimlijin ħajja u dawl, fil-palazz irjali.
Issikkat mill-Inkwiżizzjoni għax kien pinġa l-Maja għarwiena ta’ Godoy, milqut mill-ġdid mill-mard, qalbu maqtugħa bil-politka reazzjonarja tar-re li kien qiegħed jimpjegah, Goya esprima l-inkwiet u d-delużjonijiet tiegħu fil-famużi "Pitturi suwed" li kienu jżejnu l-ħitan tad-"Dar tat-Trux" .
Il-kanonċi tal-Pilar qabbduh ipitter waħda mill-koppli tal-Bażilka u dan qajjem l-għira ta’ Bayeu li, wara li talab ‘l ħatnu li jagħmel xi bidliet u dan ma riedx, mar jgħid lill-kanonċi bir-ras iebsa ta’ Goya li ġie imġiegħel jagħmilhom .
Dan il-liebru wara li għal ħafna żmien kien ikkunsidrat bħala sottospeċi ta' Lepus europaeus ġie kklassifikat bħala speċi separata fl-1976, u huwa wieħed minn għaxar speċi li qegħdin klassifikati fis-sottoġeneru Eulagos u ma' hemm l-ebda sottospeċi rikonoxxuta.
Liebru xkupa adult jikber bejn 45 u 60 ċentimetru twil, b'denb ta' bejn 5 u 10 ċentimetri oħra, par saqajn fuq wara ta' madwar 20 ċentimetru u par widnejn enormi li kapaċi jilħqu it-tul inkredibli ta' 20 ċentimetru.
Fil-Polonja kien hemm, minn naħa, il-Kunsill tar-Reġenza, magħmul minn tliet persuni, fosthom l-Arċisqof ta’ Varsavja Aleksander Kakowski u s-sindku tal-istess belt, il-Prinċep Zdzisław Lubomirski, li kienu subordinati mill-ħolqien tal-kunsill għal il-Poteri Ċentrali.
Madankollu, kellha l-embrijun tal-amministrazzjoni futura u xi truppi, madwar 6,000 raġel, għalkemm il-kontroll tiegħu fuq il-pajjiż kien prekarju ħafna u ma kienx jestendi ħafna lil hinn mill-kapitali futura u ċerti żoni taż-żona ta’ qabel ir-Russja.2
Min-naħa l-oħra, l-organizzazzjonijiet taċ-ċentru xellug iffurmaw il-gvern ta’ Lublin, fin-Nofsinhar tal-pajjiż meħlus mill-okkupazzjoni Awstro-Ungeriża mill-forzi paramilitari tal-Organizzazzjoni Militari Pollakka, iffurmata minn Józef Piłsudski.
Maż-żmien, il-Mulej feudali Pollakki kisbu sensiela ta' konċessjonijiet u garanziji rjali li investew lill-Parlament nobbli—is-Sejm—b’kontroll deċiżiv fuq ħafna mill-affarijiet statali; Fost is-setgħat parlamentari kien hemm id-dritt esklussiv li jiġu ppromulgati liġijiet.
Il-ftehim wassal għaż-żwieġ tar-reġina Pollakka Eduviges I tal-Polonja ma’ Jogaila, li sar Re tal-Polonja bl-isem ta' Vladislao II ; bi skambju, il-monarka l-ġdid aċċetta l-magħmudija f'isem il-poplu tiegħu u qabel li jikkonfedera l-Litwanja mal-Polonja.
Nazzjonalisti fin-National Radical Falanga Camp u l-National Radical ABC Camp opponew l-okkupazzjoni Ġermaniża tal-Polonja u ż-żewġ movimenti malajr ġew sostitwiti mill-Konfederacja Narodu, parti mill-Istat Pollakk Underground li kien jinkludi wkoll il-biċċa l-kbira tal-membri ta’ qabel il-gwerra.
L-influwenza tal-komunisti eventwalment naqset fost it-treġġigħ lura militari u ostilità dejjem tikber mill-USSR. L-Unjoni Sovjetika kienet ħolqot gvern pupazzi alternattiv fl-1944 u żgurat li jifforma l-bażi tal-gvern ta 'wara l-gwerra fil-Polonja.
L-istat kopra mhux biss it-territorji attwali tal-Litwanja u l-Polonja , iżda wkoll it-territorju tal-Belarus, parti kbira mill-Ukrajna, il-Latvja, l-Estonja, kif ukoll l-Oblast ta' Kaliningrad u partijiet ta 'Smolensk u Bryansk Oblasts fir-Russja.
Ħafna mill-flotta Pollakka kienet ħarbet lejn il-Gran Brittanja sa Settembru 1, 1939, u għexieren ta 'eluf ta' suldati u ajru Pollakki kienu ħarbu mill-Ungerija u r-Rumanija jew il-Baħar Baltiku biex ikomplu l-ġlieda fi Franza u fil-Mandat.
Bosta Pollakki sussegwentement ħadu sehem f'operazzjonijiet Alleati fil-Kampanja Norveġiża , il-Battalja ta' Franza, il-Battalja tal-Gran Brittanja, il-Battalja tal-Atlantiku, l-Afrika ta' Fuq , l-Italja , Market Garden, Wilhelmshaven u x'imkien ieħor ma' forzi alleati oħra.
Għalkemm il-falliment eventwali tagħha kkontribwixxa bil-kbir għat-telf tal-indipendenza fis-seklu tmintax, is-sistema ħadmet b'mod pjuttost effettiv għal mitejn sena, u ġġenerat spirtu ta' liberalità ċivika mhux imqabbla fl-Ewropa dak iż-żmien.
Is-sett ta' garanziji legali li n-nobbli ġeneralment ippromulgaw għalihom infushom antiċipaw id-drittijiet taċ-ċittadinanza tad-demokraziji moderni, u l-memorja tal-libertajiet tad-deheb tal-commonwealth hija element importanti tas-sens Pollakk tal-lum tat-tradizzjoni tagħha tal-libertà.
Min-naħa l-oħra, l-esklużjoni tan-nobbli t'isfel mill-biċċa l-kbira ta' dawn is-salvagwardji kkawżat riżentiment intens fost din il-klassi essenzjalment fqira, u l-aristokrazija għaddiet liġijiet fil-bidu tas-seklu 16 li għamlu lill-bdiewa skjavi virtwali ta' korporazzjonijiet li jiffjorixxu.
Fl-aħħar mill-aħħar, mijiet ta 'eluf ta' nies kienu involuti direttament ma 'diversi aġenziji statali taħt l-art (estimi ta' sħubija f'Armia Krajowa biss ta 'spiss jersqu lejn nofs miljun ruħ), u miljuni ta' ċittadini Pollakki appoġġjawhom fis-skiet.
L-iskala tal-Istat Taħt l-Art kienet ukoll involontarjament megħjuna mill-azzjonijiet tal-okkupanti, li t-tentattivi tagħhom biex jeqirdu l-istat Pollakk, in-nazzjon u l-kultura tiegħu, inklużi l-aktar politiki ġenoċidali importanti mmirati lejn iċ-ċittadini Pollakki taw spinta lill-appoġġ popolari għall-moviment tar-reżistenza Pollakk.
L-Istat Pollakk taħt l-art (Pollakk: Polskie Państwo Podziemne, magħruf ukoll bħala l-Istat Sigriet Pollakk) kien entità politika u militari unika ffurmata mill-unjoni ta’ organizzazzjonijiet tar-reżistenza fil-Polonja okkupata li kienu leali lejn il-Gvern tar-Repubblika tal-Polonja .
Is-sħubija dalwaqt ipproduċiet benefiċċji: fl-1410 il-forzi tal-Commonwealth għelbu lill-Kavallieri Teuttoni fil-Battalja ta' Grunwald matul il-Gwerra Pollakka-Litwana-Teutonika; din ir-rebħa temmet il-fewd twil mal-kruċjati rinnegati.
Fl-aħħar tas-seklu ħmistax, rappreżentanti tal-Jagiellon ħakmu l-Boemja u l-Ungerija kif ukoll il-Polonja-Litwanja; il-familja estendiet il-ħakma tagħha fuq kważi l-Ewropa tal-Lvant u Ċentrali kollha.
L-ewwel kellha tkun Moska: mill-aħħar tas-seklu ħmistax, sensiela ta' zars ambizzjużi mid-dar ta' Rurikovich kienu ġabu l-Prinċipat ta' Moska f'kompetizzjoni mal-Gran Dukat tal-Litwanja għall-influwenza fuq it-territorji Slavi li jinsabu bejn iż-żewġ naħat.
Fis-17 ta’ Settembru, l-Unjoni Sovjetika, wara l-protokoll sigriet addizzjonali mal-Ġermanja li akkumpanja l-Patt Molotov-Ribbentrop, invadiet il-Polonja mil-lvant, u tefgħet id-difiżi Pollakki fil-kaos billi fetħet it-tieni front.
F'każ ta' gwerra, il-mandat tal-kariga ta' President jiġi estiż sa tliet xhur wara l-kisba tal-paċi; F’dawn iċ-ċirkustanzi, il-President tar-Repubblika jinnomina, permezz ta’ digriet speċjali promulgat fil-Gazzetta Uffiċjali, is-suċċessur tiegħu, f’każ li l-kariga tibqa’ vakanti qabel il-kisba tal-paċi.
Hija affermat mill-ġdid il-preeminenza tan-nobbli li għandha l-art, li rċeviet il-benefiċċji tagħha, u għenet biex tippreserva soċjetà u ekonomija tradizzjonalment rurali, fi żmien meta l-Ewropa tal-Punent kienet bdiet timxi lejn l-urbanizzazzjoni u l-kapitaliżmu.
Għalkemm ma rnexxilux jiġi rikonoxxut bħala l-gvern leġittimu fl-eżilju, fuq kollox minħabba t-talbiet territorjali tiegħu, meqjusa mill-alleati bħala eċċessivi, qagħad fuq il-qrubija tiegħu mar-rebbieħa u fuq il-kontroll tat-truppi Pollakki fuq il-front tal-punent.
Lingwi informali jew ta 'kuljum kienu l-Litwan u l-Belarus fil-Lvant u fin-Nofsinhar tat-territorju mbagħad mogħtija lil-Litwanja, żona abitata l-aktar minn Belarussi; Fl-Ukrajna, li dak iż-żmien kienet tal-Polonja, il-lingwa informali jew ta’ kuljum kienet l-Ukrajna, iżda fl-aħħar tas-seklu tmintax l-unika lingwa uffiċjali rriżulta li kienet il-Pollakk.
Tolleranza bħal din kienet ġejja kemm mill-ħtieġa kif ukoll mill-prinċipju, għaliex il-pajjiż kien magħmul minn popolazzjoni ta’ diversità etnika u reliġjuża kbira minbarra l-Kattoliċi, bħall-Ortodossi tal-Lvant, il-Protestanti, u bosta abitanti mhux Insara.
Għalkemm ilha ma ġietx rikonoxxuta u ma kellha l-ebda setgħa effettiva wara t-Tieni Gwerra Dinjija, baqgħet teżisti sat-tmiem tal-ħakma komunista fil-Polonja fl-1990, meta formalment għaddiet ir-responsabbiltajiet tagħha lill-gvern il-ġdid.
Tsarate Polonja, ir-Renju tal-Polonja 1 jew il-Polonja tal-Kungress , magħrufa wkoll bħala l-Polonja Russa, kien stat maħluq fil-Kungress ta' Vjenna fl-1815, wara l-Grand attaché ta' Napuljun, wara l-waqgħa kbira ta' Napuljun suċċessur tal-Gwerra u l-Kbir ta' Napuljun.
Il-Kavallieri Teuttoni kienu tnaqqsu għal vassallaġġ, u minkejja theddid persistenti mit-Torok u l-kolossu emerġenti tal-Prinċipat ta’ Moska, il-Gran Dukat tal-Litwanja rnexxielu jiddefendi l-istatus tiegħu bħala qawwa Ewropea.
mill-1939-Okkupazzjoni Ġermaniża-Sovjetika, 1990-Tmiem tar-reġim komunista; President: Władysław Raczkiewicz , Ryszard Kaczorowski ; Prim Ministru: Władysław Sikorski , Edward Szczepanik ; Kapitali fl-eżilju: Pariġi , Angers , Londra .
Fis-17 ta’ Settembru, 1939, il-President tar-Repubblika tal-Polonja, Ignacy Mościcki, li dak iż-żmien kien fil-belt żgħira ta’ Kosów, qrib il-fruntiera tan-nofsinhar tal-Polonja, iffirma digriet li jsemmi lil Władysław Raczkiewicz, il-kelliem fis-Senat, bħala s-suċċessur tiegħu.
Id-Dukat ta' Varsavja (Pollakk: Księstwo Warszawskie; Russu: ; Franċiż: Duché de Varsovie; Ġermaniż: Herzogtum Warschau) kienet unità politika maħluqa minn Napuljun I fl-1807 biex jerġa' jistabbilixxi l-istat Pollakk.
Dan il-korp konsultattiv – li jirrappreżenta lil dawk li jħaddmu, il-ħaddiema u gruppi oħra ta’ interess – huwa kkonsultat dwar il-liġijiet proposti, biex ikun hemm idea aħjar tal-bidliet possibbli tas-sitwazzjonijiet soċjali u tax-xogħol fil-pajjiżi membri.
L-aktar setturi importanti tal-ekonomija tal-Polonja fl-2018 kienu l-kummerċ bl-ingrossa u bl-imnut, it-trasport, l-akkomodazzjoni u s-servizzi tal-ikel , l-industrija u l-amministrazzjoni pubblika, id-difiża, l-edukazzjoni, is-saħħa tal-bniedem u l-attivitajiet ta’ xogħol soċjali .
Bl-iffirmar tal-Armistizju ta’ Compiègne, il-Gvernatur Von Beseler ċeda l-poter lill-Ġeneral Pollakk Józef Piłsudski fil-11 ta’ Novembru 1918.1 Dan it-trasferiment tal-poter fisser it-twaqqif tal-ewwel stat Pollakk indipendenti f’aktar minn tnax-il deċennju msejjaħ ir-Reġenza jew Renju Pollakk mill-Polonja.
L-isem uffiċjali ta 'l-istat kien ir-renju tal-Polonja u l-kbir Ducadado de Litwanja (bil-Pollakk: Królestwo Polskie I Wielkie Księstwo Litewskie, f'Lithuano: Lenkijos Karalystė ir Lietuvos Didžioji Kunigaikštystė ) u t-terminu fil-Latin użat għandu jintuża fi trattati internazzjonali u diplomazija.
Matul dawn is-6 xhur, il-ministri mill-gvern ta’ dak il-pajjiż jippresiedu u jgħinu jiddeterminaw l-aġenda tal-laqgħat tal-Kunsill f’kull qasam ta’ politika, u jiffaċilitaw id-djalogu ma’ istituzzjonijiet oħra tal-UE.
Fis-seklu 17 u wara, kien magħruf ukoll bħala l-Commonwealth l-Aktar Seren tal-Polonja (Pollakk: Najjaśniejsza Rzeczpospolita Polska, Latin: Serenissima Res Publica Poloniae),9 il-Commonwealth tar-Renju tal-Polonja, jew il-Commonwealth tal-Polonja.
S'issa l-Polonja tqis lilha nnifisha bħala s-suċċessur tal-Commonwealth,6 filwaqt li r-Repubblika tal-Litwanja ta' qabel it-Tieni Gwerra Dinjija tbiegħed mill-assoċjazzjoni, li hija tqis li ma kinitx ta' benefiċċju storiku fl-eżistenza tagħha.
Birkirkara hija waħda mill-eqdem bliet f’Malta b’referenza rrekordjata fl-1402 fil-kitba ta' Luttrell, Anthony T, Cappella of Birkarkam Hija ssemmiet fir-Rapport Ekkleżjastiku tal-1436 li jsemmi l-parroċċi f’Malta u Għawdex li kienu jeżistu dak iż-żmien, li minnhom Birkirkara ħareġ bħala l-akbar parroċċa.
L-ewwel li uża l-aġġettiv "Ewropew" b'tifsira aktarx waħda rilevanti hu fis-seklu 8 mill-patri Isidoro Pacensis, biex jindika li s-suldati taħt il-gwida ta' Karlu Martell, kienu għadhom kemm iġġieldu fi Poitiers.
Il-battalja kienet tat valur simboliku kbir: l-Oċċident Kristjan idealment rappreżentat mill-Ewropa, li kienet waqqfet l-espansjoni Għarbija; u b'hekk Isidoro għamel użu tal-aġġettiv "Ewropew" biex jattribwixxi identità kollettiva għas-suldati li kienu waqqfu l-invażuri Musulmani.
Madankollu, mhux kulħadd jaċċetta din il-konvenzjoni: b'hekk, aktar mix-xmara Ural, anki l-Emba tista' tintuża bħala konfini, u l-quċċati tal-Kawkasu jistgħu jissostitwixxu lix-xmajjar ta' Kuma u Manych.
Fit-tmiem tat-tmien seklu u l-bidu tad-disa' seklu, wara tmiem ta' madwar tletin sena ta' gwerra kontra l-Lombardi, l-Avari, is-Sassoni u s-Slavi, twieldet entità ġdida fejn ingħaqdu l-qawwa antika ta' Ruma, l-awtorità spirtwali tal-Papa u l-qawwa tal-poplu Ġermaniż.
L-Ewropa hija kontinent żgħir b'10,400,000 km² imma għandha 799,000,000 abitant li jqiegħduha fit-tielet post fil-lista ta' kontinenti l-iktar popolati ; bejn wieħed u ieħor fl-Ewropa tinsab persuna minn kull tmienja tal-popolazzjoni mondjali.
Fir-rikostruzzjoni tal-ġeografiku Grieg Ekateu ta' Miletu, l-art kienet tikkonsisti minn żewġ kontinenti maqsumin mill-Mediterran, iċ-ċentru tad-dinja: minn naħa l-Ewropa kienet tikkonfina mat-Tramuntana, u minn naħa l-oħra l-Asja, fejn kienet tinkludi wkoll l-Eġittu u l-Libja.
Fit-Tramuntana hemm il-Baħar Artiku, fil-Punent l-Oċean Atlantiku, fin-Nofsinhar il-Mediterran, il-Baħar l-Iswed, u l-Kawkasu, fil-Lvant il-Baħar Kaspju, il-katina muntanjuża tal-Urali u x-xmara Ural.